cyanic-selkie/wikianc huggingface dataset:
দারেকা নো মানাজাশি
দারেকা নো মানাজাশি (だれかのまなざし) হল একটি জাপানি অ্যানিমে স্বল্পদৈর্ঘ্য চলচ্চিত্র যা রচিত এবং পরিচালনা করেছেন মাকোতো শিনকাই ৷এটি প্রথমে টোকিও ইন্টারন্যাশনাল ফোরামে ১০ ফেব্রুয়ারী, ২০১৩-এ প্রদর্শিত হয়েছিল, যদিও এটি ৩১ মে, ২০১৩-এ জাপানে মুক্তির সময় শিনকাই-এর চলচ্চিত্র অন্য একটি চলচ্চিত্র  দ্য গার্ডেন অব ওয়ার্ডস-এর পাশাপাশি দেখানো হয়েছিল। পরে এটি ২০১৩ সালের সেপ্টেম্বর থেকে ২০১৪ সালের জানুয়ারি পর্যন্ত ইউটিউবে পোস্ট করা হয়। দারেকা নো মানাজাশি সম্প্রতি একটি স্বাধীন মেয়ের পরিপক্কতা এবং তার বাবার সাথে তার পরিবর্তিত সম্পর্ক সম্পর্কে একটি সামান্য ভবিষ্যত গল্প।গল্পটি তাদের পারিবারিক জীবনের স্মরণীয় দৃশ্য এবং মেয়ে এবং তার বাবা পরিবারের বিড়ালের সাথে যে সংযোগটি ভাগ করে তার মাধ্যমে বিকাশ লাভ করে।
আমাক নিউজ এজেন্সি
আমাক নিউজ এজেন্সি (وكالة أعماق الإخبارية) ইসলামিক স্টেট অব ইরাক অ্যান্ড দ্য লেভান্ট (ISIL) এর সাথে সংযুক্ত একটি সংবাদ মাধ্যম। এটি সংস্থাটির নিজস্ব দাবীকৃত প্রথম প্রকাশনা মাধ্যম।
ইতিহাস
আমাক নিউজ এজেন্সি সিরিয়ার সাংবাদিক বারা কাদেক তৈরি করেন, যিনি ২০১৩ সালের শেষদিকে তিনি সহ সাত জন আইএসআইএল-তে যোগ দিয়েছিলেন। যারা মূলত হালাব নিউজ নেটওয়ার্কের জন্য কাজ করেন।
চরিত্র
আইএস কোথাও হামলা চালালে তার কৃতিত্ব দাবি করে বিবৃতি প্রকাশ করে আমাকের ওয়েবসাইট তথা আমাক নিউজ এজেন্সি। এযাবৎ আইএসের দ্বারা পরিচালিত বিভিন্ন সন্ত্রাসী হামলার কৃতিত্বের দাবি আমাকের ওয়েবসাইটে প্রকাশ করা হয়েছে। ২০১৬ সালের জুন মাসে ঢাকার গুলশানে হোলি আর্টিজান বেকারিতে সন্ত্রাসী হামলার খবর ও ভিডিও ফুটেজ প্রচার করেছিল আমাক নিউজ এজেন্সি।। এছাড়া সর্বশেষ ২০১৯ সালের ২১ এপ্রিল শ্রীলঙ্কার বোমা হামলার বিষয়টি ২ দিন পর ২৩ এপ্রিল আমাক নিউজ এজেন্সির মাধ্যমে আইএস কৃতিত্ব দাবি করে। আমাকের মাধ্যমে আইএস যেসব সংবাদ বিজ্ঞপ্তি, (বিশেষত হামলার কৃতিত্ব দাবি) প্রচার করে, সেগুলো তারা প্রচার করে কয়েকটি ভাষায়। যথা হিন্দি,সংস্কৃত,পাঞ্জাবি,গুজরাটি,তেলুগু,তামিল,মারাঠি,আরবি, ইংরেজি, ফরাসি, জার্মান, স্প্যানিশ, ইতালিয়ান, রুশ, বাংলা ও উর্দু।
আমাকের অফিস আছে কি না, থাকলে তা কোথায়, এর সার্ভার কোথায় রাখা হয়েছে, কীভাবে এর ওয়েবসাইটের ডোমেইন নাম কেনা হয়েছে, কে কিনেছে এবং ইরাক-সিরিয়ায় আইএসের স্বঘোষিত ‘খেলাফতের’ চূড়ান্ত পতন ও সর্বশেষ সিরিয়া থেকে তাদের বিতাড়নের পরও আমাক নিউজ এজেন্সি কীভাবে ‘অ্যাকটিভ’ আছে—এই সব প্রশ্নের উত্তর এখনো পাওয়া যায়নি।
গভর্নমেন্ট মুসলিম হাই স্কুল, চট্টগ্রাম
'''গভ. মুসলিম হাই স্কুল, চট্টগ্রাম ''' বাংলাদেশের চট্টগ্রাম জেলার কোতোয়ালী থানায় অবস্থিত সরকারি মাধ্যমিক বিদ্যালয়। দানবীর হাজী মুহাম্মদ মহসিনের অর্থিক অবদানে প্রতিষ্ঠিত চট্টগ্রাম গভর্ণমেন্ট মাদ্রাসার অ্যাংলো-পার্সিয়ান বিভাগ হিসেবে ১৯০৯ খ্রিষ্টাব্দে বিদ্যালয়টি প্রতিষ্ঠিত হয়।
ইতিহাস
থাম্ব|বাম|বিদ্যালয় ভবন বিংশশতাব্দীর প্রথম দশকে তৎকালীন দানবীর হাজি মুহাম্মাদ মহসীন তার সম্পদ থেকে মহসিন তহবিল গঠন করার উদ্যোগ নেয়। শুরুতে তিনি একটি দাতব্য তহবিল এবং পরবর্তীতে মহসিন তহবিল নামে একটি তহবিল গঠন করেন। এই তহবিলের অর্থ শিশুদের শিক্ষাখাতে ব্যয় করার নির্দেশ দেন তিনি। উপমহাদেশে মুসলিম শিক্ষার প্রসার ঘটায় চট্টগ্রাম মহসীনিয়া মাদ্রাসা নামে একটি মাদ্রাসা প্রতিষ্ঠা করেন তিনি। পরবর্তীতে মহসীনিয়া মাদ্রাসা পরিবর্তিত হয়ে মহসিন উচ্চ বিদ্যালয় এবং গভর্নমেন্ট মহসিন কলেজ নামে দুটি প্রতিষ্ঠানে পরণিত হয়। ইতোমধ্যে মুসলিম ছাত্রদের সংখ্যা বৃদ্ধি পাওয়ার ফলে মুসলিম নেতাদের অধীনে এবং মহসিন মাদ্রাসার প্রধান তত্ত্বাবধানে ইঙ্গ-ফার্সি বিভাগ চালু করা হয়। ১৯০৯ সালে উক্ত মাদ্রাসা বিভাগ হতে বিদ্যালয়টি স্থানান্তর করা হয়।
শুরুর দিকে পাঠদান কাজ পরিচালনা করা হতো চট্টগ্রামের তৎকালীন স্থানীয় নিবন্ধন অফিস ভবনে। ১৯১৬ সালে বিদ্যালয়টি বর্তমান স্থানে স্থানান্তর করে গভর্নমেন্ট মুসলিম হাই ইংলিশ স্কুল নামকরণ করা হয়। ১৯৫৯ সালে উর্দুভাষী ছাত্রদের জন্যে উর্দু বিভাগ চালু করা হলেও বর্তমানে এর কার্যক্রম নেই।
শিক্ষক ও ছাত্র
বিদ্যালয়টিতে ৫ম-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে প্রাতঃ শাখা এবং দিবা শাখায় ২৬ জন করে সর্বমোট ৫২ জন শিক্ষক রয়েছে। স্কুলের আনুামনিক ছাত্র সংখ্যা ২৫০০ জন।
অর্জন
এসএসসি পরীক্ষার ফলাফলের সামগ্রিক দিক বিবেচনায় ২০১২ সালে বিদ্যালয়টি চটগ্রামের বিদ্যালয়গুলোর মধ্যে শীর্ষ স্থান অর্জন করে। এবং ২০১৬ সাল থেকে এখনো পর্যন্ত প্রতিবার চট্টগ্রাম বোর্ডে ২য় হয়ে আসছে। বিদ্যালয়টি একাাধিকবার জাতীয় পর্যায়ে হকি ও ফুটবলে বিজয়ী হয়।
বোসাস জীবমণ্ডল সংরক্ষিত এলাকা
বোসাস জীবমণ্ডল সংরক্ষিত এলাকা (Reserva de Bosawás) নিকারাগুয়ার জিনোতেগা রাজ্যের উত্তরাঞ্চলীয় এলাকায় অবস্থিত। পার্বত্য ক্রান্তীয় এ বনটি হন্ডুরাসের সীমান্তবর্তী এলাকায় রয়েছে। ১৯৯৭ সালে ইউনেস্কো জীবমণ্ডল সংরক্ষণের আওতায় এ এলাকাটিকে অন্তর্ভুক্ত করে। বনটির আয়তন প্রায় ২০,০০০ বর্গকিলোমিটার বা বিশ লক্ষ হেক্টর। বনটি মৌলিকসহ নিরপেক্ষ এলাকায় অবস্থান করছে। দেশটির মোট স্থলভাগের ১৫% দখল করে আছে বোসাস এলাকাটি। ফলশ্রুতিতে ব্রাজিলের আমাজন বনাঞ্চলের পর পশ্চিম গোলার্ধ্বের দ্বিতীয় সর্বোচ্চ বৃষ্টিপ্রবণ বনে পরিণত করেছে। বোসাসের অধিকাংশ এলাকাই এখনো অনাবিষ্কৃত অবস্থায় রয়েছে ও জীববৈচিত্র্যের প্রাচুর্য্যতা বিদ্যমান।
ইতিহাস
বোসাস এলাকায় নিকারাগুয়ার দুইটি আদিবাসী জনগোষ্ঠীর বাসস্থান রয়েছে। সুমো ও মিস্কিতো জনগোষ্ঠীকে নিয়ে গড়া এ এলাকায় প্রাকৃতিক সম্পদের প্রাচুর্যতা বেশ লক্ষ্যণীয়। অধিকাংশক্ষেত্রেই গাছের কাঠ ও স্বর্ণ খনিতে মজুদ রয়েছে। ১৩০,০০০ অধিবাসী সমৃদ্ধ এলাকায় নিজ সীমারেখায় জীবনধারনের উপযোগী কৃষিকাজে জড়িত রয়েছেন। তন্মধ্যে, ৩৫,০০০ লোকই আদিবাসী মিস্কিতো ও সুমো জনগোষ্ঠীর।
ভৌগোলিক অবস্থান
এর নামটিতে তিনটি প্রাকৃতিক বৈশিষ্ট্য বিরাজমান। বোকে নদী, সাসলায়া পর্বত ও ওয়াসপুক নদী। নিকারাগুয়ার সাসলায়া জাতীয় উদ্যানের মাঝ দিয়ে এগুলো রয়েছে। কর্ডিলেরা ইসাবেলা সংরক্ষিত এলাকা অতিক্রম করেছে। কোকো নদী বা রিও কোকো উত্তরাঞ্চলীয় সীমান্তবর্তী এলাকায় উৎপত্তি লাভ করেছে যা হন্ডুরাসের রাজনৈতিক অঞ্চল এর সাথে জড়িত।
জীববৈচিত্র্য
প্রায় ১০,০০০ বর্গকিলোমিটার বোসাসের বনভূমিতে রয়েছে। আনুমানিক ১,০০,০০০ থেকে ২,০০,০০০ পোকামাকড় প্রজাতির কথা বলা হলেও এ সংখ্যা আরও বেশি। কিন্তু, অনাবিষ্কৃত দুর্গম এলাকা হওয়ায় এর সঠিক সংখ্যা নির্ণয় করা বেশ দূরূহ ব্যাপার। বোসাসের উদ্ভিদকূলে বিরাট সমারোহ। রসালো ও লতাজাতীয় গাছের প্রজাতির সংখ্যা হাজার হাজার। এছাড়াও, মেরুদণ্ডী ও অমেরুদণ্ডী প্রাণীও যথেষ্ট সংখ্যায় সমৃদ্ধ। কুয়েতজাল ও গুয়াকামায়া উল্লেখযোগ্য সংখ্যায় বিদ্যমান। পাশাপাশি, আমেরিকা অঞ্চলের সর্ববৃহৎ ও সর্বাধিক শক্তিশালী হার্পি ঈগলের (হার্পিয়া হার্পিজা) বাসস্থান এখানে। ৭০০-এর কম প্রজাতির পাখি সংরক্ষিত এলাকাসহ নিকারাগুয়ায় বিদ্যমান। পুমা ও জাগুয়ারকে খাদ্য শৃঙ্খল রক্ষার্থে গুরুত্বপূর্ণ ও শক্তিশালী খাদকরূপে বিবেচনা করা হয়। এগুলো সংরক্ষণাগারে রয়েছে। এদের প্রিয় শিকার টাপির (টাপিরাস বেয়ার্ডি) এর বাসস্থান একে কেন্দ্র করেই গড়ে উঠেছে।
জামিনপুর
আকিমউদ্দীন গ্রেন্থাগার
আকিমুদ্দিন গ্রন্থাগার ২০০৮ সালের ৪ মে প্রতিষ্ঠিত একটি গ্রন্থাগার যেটি আকিমুদ্দিন (১৮৯৮-১৯৭৬) নামে উচ্চমাধ্যমিক শিক্ষিত একজন শিক্ষকের সম্মাননায় নামকরণ করে হয়েছিল। আকিমুদ্দিন গ্রন্থঘড়ের একটি জ্ঞান 'জ্ঞান হল প্রবেশ' রয়েছে ' এটিতে ৫০০ টিরও বেশি বই এবং অন্যান্য সরঞ্জাম ও সংবাদপত্র রয়েছে। আকিমুদ্দিন গ্রন্থাগার ২২ জুলাই ২০০৯ সূর্যগ্রহণ পর্যবেক্ষণের জন্য তিনটি ক্যাম্পের ব্যবস্থা করেছিল। এটিতে বিজ্ঞান লেখক ও বিজ্ঞান সমালোচক জাহাঙ্গীর আলম সুরের নেতৃত্বে একটি দল রয়েছে। দলটি বিজ্ঞানের উপর অনেক প্রোগ্রামের ব্যবস্থা করে। ইসলামী বিশ্ববিদ্যালয়, কুষ্টিয়ায় ২০ আগস্ট ২০০৯-এ এটি একটি প্রোগ্রাম 'ল্যাভোসিয়ারের উপর একটি বিজ্ঞান আলোচনা এবং একটি বিজ্ঞান বক্তৃতা, জ্ঞান প্রবেশ ' আয়োজন করে। বরিশালের বেল পার্কে বিআরবি ক্যাবল ইন্ডাস্ট্রিজ লিমিটেডের সহায়তায় "মোট সূর্যগ্রহণ পর্যবেক্ষণ কমিটি", চাঁপাইনবাবগঞ্জের আকিমুদ্দিন গ্রন্থাগার, সৈয়দপুর ও গাজীপুরের বিজ্ঞান ও প্রযুক্তি বিশ্ববিদ্যালয় ক্যাম্পাস, জাহাঙ্গীরনগর বিশ্ববিদ্যালয় এবং আরজ আলী মাতুব্বর গ্রন্থাগারে পর্যবেক্ষণ ক্যাম্প স্থাপন করেছে।
আকিমুদ্দিন স্যার
আকিমউদ্দিন ১৯৫৮ সালে প্রথমবারের মতো নিজের গ্রাম একটি বিদ্যালয়ের স্বপ্ন দেখেন এবং জামিনপুর প্রাথমিক বিদ্যালয় প্রতিষ্ঠা করেন। কালিমুদ্দিনের সাথে ১৯৭৩ সাল পর্যন্ত শিক্ষকতা চালিয়ে যান। তিনি ১৮৯৮ সালে ভারতের মালদহের ডুইসোটোবিঘিতে জন্মগ্রহণ করেন। ১৯৪৭ সালের ১৫ আগস্ট তিনি পূর্ববাংলার জামিনপুরে এসেছিলেন। তিনি একাত্তরের মুক্তিযুদ্ধ দেখেছিলেন এবং তিনি ১৯৭৬ সালে মারা যান।
শিক্ষা
জামিনপুরে একটি প্রাথমিক বিদ্যালয় এবং একটি দাখিল মাদ্রাসা রয়েছে।
জামিনপুর প্রাথমিক বিদ্যালয়
আবুল মরল এবং তার দুই বন্ধু ১৯৫৮ সালে একটি প্রাথমিক বিদ্যালয় তৈরির স্বপ্ন দেখেছিলেন। ১৯৬২ সালে উম্মেদ আলী ৫৬ সোটোকের একটি অঞ্চল দিয়ে সেখানে বিদ্যালয় তৈরির ব্যবস্থা করেন। এভাবেই জামিনপুর মাধ্যমিক বিদ্যালয় প্রতিষ্ঠিত হয়। ১৯৭৩ সালে স্কুলটি সরকারের অধীনে চলেছিল।
জামিনপুর হরজ আলী দাখিল মাদ্রাসা
প্রয়াত হরজ আলী ২০০১ সালে মাদ্রাসাটি প্রতিষ্ঠা করেন। এসএসসি পর্যায়ে কেবল মানবিক বিষয়ে পড়ানো হয়। মোঃ সাদিকুল ইসলাম একমাত্র বিএসসি শিক্ষক। মাদ্রাসায় একটি কম্পিউটার কোর্স রয়েছে। জনাবা. ফরিদা কম্পিউটার শিক্ষার পদে নিয়োগপ্রাপ্ত।
উচ্চ বিদ্যালয
জামিনপুর গ্রামে কোনও মাধ্যমিক বিদ্যালয় নেই। স্কুল ও কলেজে অধ্যয়নের জন্য এই গ্রামের শিক্ষার্থীদের ভাঙ্গা রাস্তা দিয়ে গ্রাম থেকে চার কিলোমিটার দূরে পায়ে বা সাইকেল চালিয়ে যায়।
রফিকুল হক
রফিকুল হক ( ৮ জানুয়ারি ১৯৩৭ - ১০ অক্টোবর ২০২১) ছিলেন বাংলাদেশের একজন প্রখ্যাত ছড়াকার। তার রচিত বর্গী এলো দেশে এবং পান্তাভাতে ঘি বাংলা সহিত্যের গুরুত্বপূর্ণ সংযোজন। তাকে বলা হতো ছড়াসাহিত্যের জাদুকর। কেউ বলেছেন তিনি ‘ছড়ার জীবন্ত কিংবদন্তি’। তিনি বাংলাদেশের প্রবীণতম সাংবাদিক হিসাবে মৃত্যুর পূর্ব পর্যন্ত যুগান্তর পত্রিকায় কর্মরত ছিলেন। তিনি শিশু সংগঠন চাদেঁর হাটের প্রতিষ্ঠাতা। তিনি দাদু ভাই নামে সমধিক পরিচিত ছিলেন। পেশাগতভাবে তিনি ছিলেন একজন সাংবাদিক। বিখ্যাত পল্লীগীতি "নাইয়ারে নায়ের বাদাম তুইলা কোন দূরে যাও চইলা..." তারই রচনা।
জন্ম ও প্রাথমিক জীবন
তার জন্ম ১৯৩৭ খ্রিষ্টাব্দের ৮ জানুয়ারী তৎকালীন বৃটিশ ভারতের কুচবিহারে। ১৯৪৭ এ দেশ বিভাগের পর রংপুরে পিতার সাথে চলে আসেন। রংপুর সদর উপজেলার কামাল কাছনায় বসতি স্থাপন করেন। তার বাবার নাম ইয়াসিন উদ্দিন আহম্মদ, মাতার নাম রহিমা খাতুন। তিনি রংপুর কারমাইকেল কলেজ থেকে ১৯৬৩ খ্রিষ্টাব্দে বি, এ পাস করেন। এছাড়াও তিনি জুরিখের ইন্টারন্যাশনাল প্রেস ইন্সটিটিউট (আইপিআই) থেকে সাংবাদিকতায় উচ্চতর ডিগ্রি অর্জন করেন।
ছড়া
তার ছন্দজ্ঞান অসাধারণ, বিষয়বৈচিত্র্য তুলনারহিত এবং শব্দের কারিগরি অভিনব ও দৃষ্টান্তমূলক। তার ছড়া সমাজ সচেতন। ১২ নভেম্বর ১৯৭০ খ্রিষ্টাব্দে প্রবল সামুদ্রিক জলোচ্ছ্বাসে মাত্র এক রাতে বাংলাদেশের দক্ষিণ অঞ্চলে সমুদ্রের উপকূলবর্তী স্থানের কয়েক লক্ষ মানুষ নিশ্চিহ্ন হয়ে যায়। ঘরবাড়ি, গবাদি পশু কিছুই রক্ষা পায়নি।
কিশোর বাংলার সম্পাদনা
তিনি বাংলাদেশ সরকারের উদ্যোগে ১৯৭৬ খ্রিষ্টাব্দে প্রকাশিত সাপ্তাহিক কিশোর বাংলা পত্রিকার কার্যনর্বাহী সম্পাদকের দায়িত্ব পালন করেন। এটি ছিল একটি জাতীয় সাপ্তাহিক। তার দক্ষ সম্পাদনায় কিশোরদের জন্য নিয়মিত সাপ্তাহিক পত্রিকা হিসাবে এটি জনপ্রিয়তা লাভ করে। প্রথমে দৈনিক বাংলা থেকে এবং পরে অবজার্ভার ভবন থেকে পত্রিকাটি প্রকাশিত হতো। প্রথমে নুরুল ইসলাম পাটোওয়ারী ও পরে এস. এম. পারভেজ-এর নাম সম্পাদক হিসাবে থাকলেও রফিকুল হক দাদুভাই ছিলেন কিশোর বাংলার প্রধান অধিকর্তা ও প্রাণপুরুষ।
চাঁদের হাট
তিনি দৈনিক পূর্বদেশ পত্রিকায় শিশুদের পাতা চাঁদের হাট সম্পাদনা করতেন। তারই সূত্রে তিনি ১৯৭৪ খ্রিষ্টাব্দে জাতীয় শিশু-কিশোর সংগঠান চাঁদের হাট প্রতিষ্ঠা করেন।
প্রকাশনা
তার প্রকাশিত গ্রন্থের সংখ্যা ৭টি।
পলাতকা (কাব্যগ্রন্থ)
থাম্ব|পলাতকা-রবীন্দ্রনাথ ঠাকুর পলাতকা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৮ সালে প্রকাশিত হয়।  এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি।
পটভূমি
"পলাতকা" কাব্যগ্রন্থটি রচনা করার ক্ষেত্রে রবীন্দ্রনাথকে প্রধানত দুটি গুরুত্বপূর্ণ বিষয় প্রভাবিত করেছিল– (১) সমগ্র দেশব্যাপী রাজনৈতিক উত্তেজনা এবং (২) নারীদের করুণ সামাজিক অবস্থা। এই গ্রন্থে কবির বিদ্রোহের দৃষ্টিভঙ্গী এবং সমাজজীবন সম্পর্কে তাঁর সংবেদনশীলতার কথা গভীরভাবে পরিলক্ষিত হয়।
কবিতার তালিকা
এতে থাকা কবিতাগুলি হল:
চণ্ডিপুর ইউনিয়ন, পার্বতীপুর
চন্ডিপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৬৫.২৩ কিমি২ (২৫.১৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,০০০ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ৭টি।
গ্রামসমূহ
বড় চন্ডিপুর
বড় হরিপুর
জাহানাবাদ
কালিকাবাড়ী
উত্তর শালন্দার
দক্ষিণ শালন্দার
চন্ডিপুর ইউনিয়ন টি পার্বতীপুর শহর থেকে হলদিবাড়ি রোড দিয়ে যেতে হয়। এটি যশাই এবং হলদিবাড়ি রোডের মাঝখানে অবস্থিত। ঝাড়ুয়াডাঙ্গা বাজারে অবস্থিত। এখানে একটি নিরাপদ মাতৃ সনদ কেন্দ্র রয়েছে। এখানে রয়েছে দুটি স্কুল। বড় বাজার হল বসিরবানিয়া হাট বাজার।
মিখাইল বাকুনিন
মিখাইল আলেক্সান্দ্রোভিচ বাকুনিন (Михаил Александрович Бакунин) (জন্ম: ৩০ মে, ১৮১৪; মৃত্যু: ১ জুলাই, ১৮৭৬) একজন বিখ্যাত রুশ বিপ্লবী এবং সম্মিলিত নৈরাজ্যবাদ তত্ত্বের প্রবক্তা। তাকে কখনও কখনও নৈরাজ্যবাদী তত্ত্বের জনক হিসেবে অভিহিত করা হয়। বাকুনিনের শৈশব কাটে রাশিয়ার প্রিয়ামাখিনোতে। সেখান থেকে তিনি দর্শনশাস্ত্র অধ্যয়নের জন্য মস্কো গমন করেন। সেখানে তিনি প্রথমে ফিশে ও পরবর্তীতে হেগেলের দর্শন দ্বারা প্রভাবিত হন।
বাকুনিন রাষ্ট্র, ধর্ম ও সমাজব্যবস্থা সম্বন্ধে কিছু মৌলিক মতবাদের জন্য বিখ্যাত।
জীবন ইতিহাস
মিখাইল বাকুনিন রাশিয়ার এক সম্ভ্রান্ত পরিবারে জন্মগ্রহণ করেন। তার পিতা ছিলেন একজন অবসরপ্রাপ্ত কূটনীতিক। বাকুনিন প্রথমে সামরিক বিভাগে যোগদান করেন। চাকরির কারণে পোল্যান্ডে অবস্থানকালে পোলিশ বিদ্রোহীদের প্রতি সাম্রাজ্যবাদী রুশ সরকারের অমানবিক আচরণে ব্যথিত হয়ে তিনি চাকরিতে ইস্তফা দেন। অতঃপর হেগেলের দর্শন অধ্যয়ন করার জন্য তিনি জার্মানি গমন করেন। সেদেশের বিভিন্ন চরমপন্থী আন্দোলনের সাথে নিজেকে জড়িয়ে ফেলেন তিনি। জার্মানি থেকে তিনি প্যারিসে চলে যান। প্যারিসে অবস্থানকালে মার্ক্স, এঙ্গেলস ও প্রুধোঁর সঙ্গে বাকুনিনের পরিচয় হয়। ইতিমধ্যে বাকুনিন পুরোমাত্রায় বিপ্লবীতে পরিণত হন এবং পোল্যান্ডের নির্বাসিত নেতাদের দ্বারা পরিচালিত ষড়যন্ত্রে সক্রিয়ভাবে অংশগ্রহণ করেন।
চরমপন্থী মতবাদের জন্য ফরাসী সরকার বাকুনিনকে বহিষ্কৃত ঘোষণা করে। তিনি প্রথমে বেলজিয়াম ও পরে পুনরায় জার্মানিতে ফেরত আসেন। ১৮৪৯ সালে ডেসড্রেন বিদ্রোহে অংশগ্রহণ করার অভিযোগে তাকে মৃত্যুদণ্ড প্রদান করা হয়। কিন্তু বাকুনিন বিদেশী নাগরিক হওয়ায় তার মৃত্যুদণ্ডাদেশ মকুব করে যাবজ্জীবন কারাদণ্ড প্রদান করা হয়। তাকে রুশ সরকারের নিকট হস্তান্তর করা হয়। ১৮৫৫ সাল পর্যন্ত তাকে কারাগারে রাখার পর স্থায়ীভাবে সাইবেরিয়ায় নির্বাসিত করা হয়।
তবে তিনি ইতিমধ্যে চরমপন্থী আন্দোলনের এবং প্যারিস কমিউনে র নেতা হিসেবে বেশ পরিচিতি লাভ করেন। প্রবন্ধ, লিফলেট, প্রচার পুস্তিকা বিভিন্ন আকারে বাকুনিন ফরাসী, স্পেনীয় ও জার্মান ভাষায় বহু পুস্তক রচনা করেন এবং প্রতিটি রচনায় তার নৈরাজ্যবাদী আদর্শ প্রচার করেন। ফরাসী ভাষায় বাকুনিনের প্রায় সমগ্র রচনার সংকলন Oevres প্রকাশিত হয়। ইংরেজিতে গড অ্যান্ড দি স্টেট নাম দিয়ে তার অংশবিশেষের অনুবাদ প্রকাশিত হয়। এই অনূদিত অংশেই অবশ্য বাকুনিনের মৌল আদর্শ সুস্পষ্টভাবে প্রতিফলিত হয়েছে।
রাষ্ট্রদর্শন
নৈরাজ্যবাদকে তার চূড়ান্ত লক্ষ্যে নিয়ে গিয়ে হাজির করার জন্য মিখাইল বাকুনিন বিপ্লবের উপর অধিক গুরুত্ব আরোপ করেন। একটু গভীরভাবে বিচার করলে দেখা যায় যে, বাকুনিন তার নৈরাজ্যবাদ তত্ত্বকে বিবর্তনবাদ নীতির উপর প্রতিষ্ঠিত করেন। তিনি বলেন যে- মানবজীবনের বিকাশ শুরু হয় এক অবস্থায়, কিন্তু তা বিবর্তনের ধারা বেয়ে পরিণতি লাভ করে সম্পূর্ণ ভিন্ন অবস্থায়। বিকাশের আদি পর্বে মানুষের জীবনে পশুপ্রবৃত্তি ও প্রাকৃতিক বাধা-বিপত্তিসমূহ বেশ প্রবল থাকে। এসব প্রতিকূল শক্তি থেকে মানুষকে রক্ষা করার জন্য রাষ্ট্র, ধর্ম, সম্পত্তি প্রভৃতি কর্তৃত্ব প্রয়োগকারী প্রতিষ্ঠানসমূহের প্রয়োজন দেখা দেয়। কিন্তু বিজ্ঞান ও প্রযুক্তির উৎকর্ষ সাধিত হওয়ার ফলে যখন এসব প্রতিকূল শক্তি পরাজয় বরণ করে, তখন মানুষের জীবন এমন এক অবস্থায় উপনীত হয়, যে অবস্থায় কর্তৃত্ব প্রয়োগকারী প্রতিষ্ঠানসমূহের আর কোন প্রয়োজনীয়তা থাকে না।
বাকুনিন রাষ্ট্র, ধর্ম ও সমাজব্যবস্থা সম্বন্ধে কিছু মৌলিক মতবাদের জন্য বিখ্যাত।
শচীন্দ্র প্রসাদ সিংহ
শচীন্দ্র প্রসাদ সিংহ বিহারের ভারতীয় জনতা পার্টির সদস্য। তিনি ২০১০ এবং ২০১৫ সালে বিহার বিধানসভা নির্বাচনে কল্যাণপুর আসন থেকে নির্বাচিত হয়েছিলেন।
চেরামান পেরুমল
চেরামান পেরুমল (Cheraman Perumal; சேரமான் பெருமாள்) হল দক্ষিণ ভারতের চেরা রাজবংশের শাসকদের রাজ-উপাধি। তিনি পাক-ভারত উপমহাদেশের সর্বপ্রথম ইসলাম ধর্ম গ্রহণকারী ব্যক্তিI নির্ভরযোগ্য সূত্রে তিনি একজন সাহাবা, যিনি ভারত থেকে গিয়ে মুহাম্মাদ সা. এর কাছে ১৭ দিন অবস্থান করেন।
শেষ চেরামান পেরুমলের নিরুদ্দেশ হয়ে যাওয়া নিয়ে প্রচলিত উপকথা
শেষ চেরামন পেরুমলের নিরুদ্দেশ হয়ে যাওয়া নিয়ে অনেক উপকথা প্রচলিত থাকলেও অধিকাংশেরই নির্ভরযোগ্য তথ্যসূত্র নেই। এর মধ্যে যে সকল উপকথা গুলো অধিক নির্ভরযোগ্য তার মধ্যে অন্যতম একটি হল চেরামনের মক্কায় গিয়ে নবী মুহাম্মদের কাছে মুসলমান হওয়ার ঘটনা, যে সম্পর্কে সাহাবী আবু সাঈদ খুদরী থেকে প্রাপ্ত একটি হাদীসও রয়েছে। তিনি এক পুর্নিমা রাতে চন্দ্র দিখন্ডিত হতে দেখেন। পরে কেরালায় আগত আরব বনিকদের থেকে নবী মুহাম্মদ ও তার চন্দ্র দিখন্ডিত করার মুজিযার কথা যানতে পেরে তিনি মুহাম্মদকে দেখতে উদগ্রীব হয়ে ওঠেন। অবশেষে নিজ রাজ্য ভাগ করে দিয়ে তিনি মক্কায় চলে যান। আবু সাঈদ খুদরীর বর্ণনায়, তিনি নবী মুহাম্মদকে দক্ষিণ ভারতের বিখ্যাত আদার আচার উপহার দেন। ভারতীয় এক বাদশাহ কর্তৃক তৈরি সেই আচার সংক্রান্ত একটি হাদিসও রয়েছে, যা প্রখ্যাত সাহাবী আবু খুদরী (রা) হতে বর্ণিত এবং হাদিসটি হাকিম (রা) তার "মুস্তাদরাক" নামক কিতাবে সংকলন করেছেন। চেরামান পেরুমল হযরত আবু বকর সিদ্দিক (রা) এবং আরও অনেক প্রখ্যাত সাহাবার উপস্থিতিতে হযরত মুহাম্মদ (সা) এর নিকট ইসলাম ধর্ম গ্রহণ করেন এবং নবী তার নাম রাখেন তাজউদ্দিন। সতোরো দিন তিনি নবী মুহাম্মদের সাথে থাকেন। তিনি সাহাবী মালিক বিন দীনার-এর বোন রাজিয়াকে বিবাহ করেন। এরপর মালিক বিন দিনারকে সাথে নিয়ে মাতৃভূমিতে ফেরার পথে ওমানে মৃত্যুবরণ করেন এবং সেখানেই সমাহিত হন।  মৃত্যুর পূর্বে তার দেয়া শেষ ইচ্ছা অনুযায়ী সাহাবী মালিক দীনার ভারতে এসে চেরমন রাজার জন্মভূমি কেরালার মেথেলায় ভারতের প্রথম জামে মসজিদ, চেরামন জুম্মা মসজিদ নির্মাণ করেন, যা বহু কাল ধরে এখনো ঐতিহাসিক নিদর্শন হিসেবে সম্পূর্ণ অক্ষত অবস্থায় সেখানে সংরক্ষিত রয়েছে।
আন্দলীব আব্বাস
আন্দলীব আব্বাস একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য ছিলেন। তিনি প্রখ্যাত ক্রীড়া সাংবাদিক জয়নব আব্বাসের মা।
রাজনৈতিক পেশা
তিনি ২০১৩ সালে পাকিস্তান সিনেট নির্বাচনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের সিনেটের আসনের হয়ে দৌড়েছিলেন তবে তিনি ব্যর্থ হন। তিনি ৪৬ ভোট পেয়ে নূজাত সাদিকের কাছে আসনটি হেরেছিলেন ।
তিনি ২০১৩ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত আসনে পিটিআইয়ের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।
২৭ সেপ্টেম্বর ২০১৮, প্রধানমন্ত্রী ইমরান খান তাকে বিদেশ বিষয়ক ফেডারেল সংসদীয় সচিব হিসাবে নিয়োগ করেছিলেন।
ফালোদী
ফালোদি (Phalodi) ভারতের রাজস্থান রাজ্যের যোধপুর জেলার একটি শহর ও পৌরসভা এলাকা। এটি ভারতের উষ্ণতম স্থান।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৩ মিটার (৯৯৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ফালোদি শহরের জনসংখ্যা হল ৪৪,৭৫৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৭% হল ৬ বছর বা তার কম বয়সী।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে ফালোদি এর সাক্ষরতার হার কম।
সোম মারান্ডি
সোম মারান্ডি (জন্ম: ১৯ জানুয়ারী ১৯৬৪, লতিপাদা, পাকুড়) তিনি ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মারান্ডি ১৯৯৮ সালে ঝাড়খণ্ডের রাজমহল আসন থেকে লোকসভার প্রথম মেয়াদের সদস্য ছিলেন।
আলিনা হেনেসি
হেনেসির আসল নাম আলিনা ইয়েরোমেনকো ( Алина Ерёменко)। তিনি রুশ বংশোদ্ভূত একজন পর্ন অভিনেত্রী। তিনি রাশিয়ার প্রথম অধিবাসী, যিনি সেরা যৌন দৃশ্যের জন্য এভিএন পুরস্কার জিতেছেন (রোকো সিফ্রেডি এবং সামান্তা বেন্টলির সাথে যৌথভাবে বিদেশে শুট করা ও প্রযোজিত )।
তিনি ১৯৮৯ সালের ১৫ নভেম্বর কমসোমোলস্ক-অন-আমুরে জন্মগ্রহণ করেন। পরে তিনি সেন্ট পিটার্সবার্গে চলে যান। ২০০৮ সালে তিনি পর্দায় ক্যারিয়ার  শুরু করেন । ২০১২ সালে তিনি "পিটার দ্য গ্রেট সেন্ট পিটার্সবার্গ পলিটেকনিক বিশ্ববিদ্যালয়"  থেকে স্নাতক হন।তিনি বুদাপেস্ট এ বাস করেন। তিনি পর্ণের বিভিন্ন শৈলী: সমকামী স্ত্রীলোক, এনাল এবং গ্রুপ সেক্সে অংশ নেন।
তিনি অভিনেত্রী হিসাবে ২৬০ টিরও বেশি সিনেমা করেছেন।
তথ্যসূত্র
<references group="" responsive="1">
মনস্টার হান্টার (চলচ্চিত্র)
মনস্টার হান্টার ২০২০ সালের দানব চলচ্চিত্র। একই নামের ভিডিও গেইম সিরিজকে ভিত্তি করে নির্মিত চলচ্চিত্রটি রচনা, পরিচালনা এবং প্রযোজনা করেছেন পল ডব্লিউ. এস. অ্যান্ডারসন। এর শ্রেষ্ঠাংশে অভিনয় করেছেন অ্যান্ডারসনের স্ত্রী মিলা ইয়োভাভিচ। এটি তাদের দুইজনের একসাথে পরিচালক ও কেন্দ্রীয় চরিত্রে কাজ করা পঞ্চম চলচ্চিত্র। এর অন্যান্য চরিত্রে অভিনয় করেছেন টনি জা, টিপ হ্যারিস, মেগান গুড, দিয়েগো বনেতা, জশ হ্যালম্যান, জিন উ-ইয়াং এবং রন পার্লম্যান।
চলচ্চিত্রটি নির্মাণের ধারণা নিয়ে অ্যান্ডারসন ২০১২ সাল থেকে কাজ শুরু করেছিলেন। ২০১৮ সালে ক্যাপকম চলচ্চিত্রটির কথা ঘোষণা করে এবং কনস্টানটিন ফিল্মের সাথে এর নির্মাণ শুরু হয়েছিল। ২০১৮ সালের ৫ অক্টোবর এটির মূল দৃশ্যধারণ শুরু হয় এবং একই বছরের ১৯ ডিসেম্বর দক্ষিণ আফ্রিকার কেপ টাইনে দৃশ্যধারণ শেষ হয়।
মনস্টার হান্টার করোনা মহামারির মধ্যেই সনি পিকচার্স রিলিজিং কর্তৃক (জার্মানি ও জাপান বাদে) মুক্তি পেয়েছিল। চলচ্চিত্রটি ২০২০ সালের ৪ ডিসেম্বর চীন এবং ১৮ ডিসেম্বর যুক্তরাষ্ট্রের প্রেক্ষাগৃহে মুক্তি পেয়েছিল। এটি $৬০ মিলিয়ন মার্কিন ডলার নির্মাণ ব্যয়ের বিপরীতে বিশ্বব্যাপী $৪৪ মিলিয়ন মার্কিন ডলার আয় করেছে। চলচ্চিত্রটি এর অ্যাকশন সিক্যুয়েন্স ও ভিজ্যুয়াল ইফেক্টের জন্য প্রশংসা পেলেও পরিচালনা ও সম্পাদনার জন্য সমালোচিত হয়েছে।
পুয়ের্তো রিকান ফুটবল ফেডারেশন
পুয়ের্তো রিকান ফুটবল ফেডারেশন (Federación Puertorriqueña de Fútbol, Puerto Rican Football Federation; এছাড়াও সংক্ষেপে পিআরএফএফ নামে পরিচিত) হচ্ছে পুয়ের্তো রিকোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪০ সালে প্রতিষ্ঠিত হয়েছে। এটি প্রতিষ্ঠার ২০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর পুয়ের্তো রিকোর রাজধানী সান হুয়ানে অবস্থিত।
এই সংস্থাটি পুয়ের্তো রিকোর পুরুষ, নারী এবং অনূর্ধ্ব-২০ দলের পাশাপাশি ঘরোয়া ফুটবলে লিগা পুয়ের্তো রিকো, লিগা পুয়ের্তো রিকো ফেমেনিনো এবং কোপা লুইস ভিয়ারেয়োর মতো প্রতিযোগিতার সকল কার্যক্রম পরিচালনা করে। বর্তমানে পুয়ের্তো রিকান ফুটবল ফেডারেশনের সভাপতির দায়িত্ব পালন করছেন ইভান রিভেরা গুতিয়েরেজ এবং সাধারণ সম্পাদকের দায়িত্ব পালন করছেন মারিয়া ইনেস লুগো।
কণিকা বন্দ্যোপাধ্যায়
কণিকা বন্দ্যোপাধ্যায় (জন্ম:১২ অক্টোবর ১৯২৪ – মৃত্যু: ৫ এপ্রিল ২০০০) একজন স্বনামধন্য ভারতীয় বাঙালি রবীন্দ্রসংগীত শিল্পী ও শিক্ষিকা। রবীন্দ্রসঙ্গীত জগতের সর্বকালের সর্বশ্রেষ্ঠ শিল্পীদের মধ্যে কণিকা বন্দ্যোপাধ্যায় অন্যতম। বিশেষত টপ্পা অঙ্গের রবীন্দ্রসংগীতে তিনি ছিলেন অপ্রতিদ্বন্দ্বী এক গায়িকা। রবীন্দ্রসঙ্গীত ছাড়া অতুলপ্রসাদের গানেও তিনি সমান পারদর্শী ছিলেন; যদিও এই ধারায় তার রেকর্ড সংখ্যা খুব বেশি নয়। জীবনের অধিকাংশ সময় শান্তিনিকেতনে অতিবাহিত করলেও তার জনপ্রিয়তা পশ্চিমবঙ্গের সীমানা ছাড়িয়ে বাংলাদেশেও পরিব্যাপ্ত ছিল। কলকাতা পৌরসংস্থা তার সম্মানে কলকাতার ভিক্টোরিয়া মেমোরিয়াল ও রবীন্দ্র সদনের মধ্যবর্তী ময়দানের একাংশে একটি সুরম্য সুবৃহৎ উদ্যান উৎসর্গ করেছেন।
জীবনারম্ভ
কণিকা বন্দ্যোপাধ্যায়ের জন্ম বর্তমান পশ্চিমবঙ্গের বাঁকুড়া জেলার সোনামুখীতে। পিতা সত্যচরণ মুখোপাধ্যায় ছিলেন বিশ্বভারতী গ্রন্থাগারের কর্মী ও মা অনিলা দেবী ছিলেন শান্তিনিকেতনের আশ্রমজননী। তাদের পাঁচ কন্যা ও তিন পুত্রের মধ্যে কণিকা ছিলেন জ্যেষ্ঠ। পিতৃদত্ত নাম অনিমা। ছেলেবেলা কাটে বিষ্ণুপুরের মামাবাড়ির যৌথ পরিবারে। পরে খুব অল্পবয়সে পিতার কর্মস্থল শান্তিনিকেতনে চলে আসেন। ভর্তি হন ব্রহ্মচর্যাশ্রম বিদ্যালয়ে। তার স্মৃতিকথা থেকে জানা যায় এই সময় এক কালবৈশাখীর সন্ধ্যায় উত্তরায়ণের বাগানে আম চুরি করতে গিয়ে রবীন্দ্রনাথের সঙ্গে তার প্রথম সাক্ষাৎ। সহজাতসঙ্গীত প্রতিভার কারণে তিনি সেই বয়সেই কবির বিশেষ স্নেহভাজন হয়ে পড়েন। তার নিজের কথায়, ততদিনে তাঁর সঙ্গে আমার সম্পর্ক যেন কত সহজ। আজ জানি, তখনই তিনি অন্যদের কাছে কত ‘মহান’, কত ‘বিরাট’, কত ‘বিশাল’, কিন্তু তখন তিনি আমার অতি আপনজন। আমার আবদার করার, আমার নালিশ জানাবার, আমার অভিমান করবার, আমার সমাধান খুঁজে দেবার মানুষ তিনি।
১৯৩৫ সালে রবীন্দ্রনাথ তার ‘অণিমা’ নামটি পরিবর্তন করে ‘কণিকা’ রাখেন। অবশ্য ডাকনাম হিসাবে তিনি ব্যবহার করতেন ‘মোহর’। পরে অবনীন্দ্রনাথ ঠাকুর তার এই ‘মোহর’ নামটি বিস্তারিত করে বলেছিলেন ‘আকবরী মোহর’। ১৯৩৫ সালেই শিশুশিল্পী হিসাবে প্রথম মঞ্চাবতরণ করেন কণিকা। শান্তিনিকেতনের শারদোৎসবে একটি অনুষ্ঠানে বালক-বালিকাদের দলে অংশ নিয়েছিলেন তিনি। জানা যায়, রবীন্দ্রনাথের সঙ্গে তার সেই প্রথম ও শেষ মঞ্চাবতরণ; কারণ সেই অনুষ্ঠানটিই ছিল রবীন্দ্রনাথের শেষ মঞ্চাভিনয়। [২৪ জুলাই ১৯৪০ বোলপুর টেলিফোন কেন্দ্রের উদ্বোধনী অনুষ্ঠানে তিনি ওগো তুমি পঞ্চদশী গানটি গেয়েছিলেন। গানটি তিনি সরাসরি রবীন্দ্রনাথের কাছেই শেখেন। এই অনুষ্ঠানটি বেতারে সম্প্রচারিত হয়। এটিই কণিকার প্রথম বেতার অনুষ্ঠান। এরপর ১৯৩৭ সালে প্রথম কলকাতার ছায়া সিনেমা হলে আয়োজিত বর্ষামঙ্গল উৎসবে কণিকা রবীন্দ্রনাথের সঙ্গে দ্বৈতকণ্ঠে ছায়া ঘনাইছে বনে বনে গানটি গেয়েছিলেন। কলকাতার মঞ্চে রবীন্দ্রসঙ্গীত শিল্পীরূপে সেটিই ছিল তার প্রথম আত্মপ্রকাশ। এই সময়ে অনেকগুলি গান রবীন্দ্রনাথ তাকে স্বয়ং শিখিয়েছিলেন। কণিকা অভিনয় করেছিলেন তাসের দেশ নাটকের দহলানী, ডাকঘর নাটকের সুধা, বিসর্জন নাটকের অপর্ণা ও বশীকরণ নাটকের নিরুপমা চরিত্রে।
প্রথম রেকর্ড
১৯৩৮ সালের ফেব্রুয়ারি মাসে নীহারবিন্দু সেনের কথায় ও হরিপদ চট্টোপাধ্যায়ের সুরে দুটি আধুনিক গান রেকর্ড করেন কণিকা। গানদুটি ছিল ওরে ওই বন্ধ হল দ্বার ও গান নিয়ে মোর খেলা। এই রেকর্ডই তার জীবনের প্রথম রেকর্ড। জানা যায়, প্রিয় ছাত্রী জীবনের প্রথম রেকর্ডে তার গানের পরিবর্তে আধুনিক গান গেয়েছে শুনে দুঃখ পান রবীন্দ্রনাথ। ব্যথিত কণিকাও আধুনিক গানের জগতে প্রবেশ না করার সিদ্ধান্ত নেন। সেই বছরেই হিন্দুস্তান রেকর্ড কোম্পানি থেকে তার প্রথম রবীন্দ্রসঙ্গীতের রেকর্ড প্রকাশিত হয়। এই গ্রামোফোন রেকর্ডের একপিঠে ছিল মনে কী দ্বিধা রেখে গেলে চলে এবং অন্যপিঠে ছিল না না না ডাকব না, ডাকব না। ১৯৩৮ সালের সেপ্টেম্বর মাসে হিন্দুস্তান রেকর্ডের তালিকা পুস্তিকায় লেখা হয় – কুমারী কণিকা মুখার্জ্জির প্রথম রেকর্ডখানি সকলের তৃপ্তি সাধন করিয়াছে। এবার তাহার আর একখানি রেকর্ড বাহির হইল। এই গান দুখানি শুনিয়া সকলেই প্রীতিলাভ করিবেন। এই গান দুটি ছিল ঘরেতে ভ্রমর এলো গুনগুনিয়ে ও ওই মালতীলতা দোলে। পূর্বের রেকর্ড ও এই রেকর্ডের চারখানি গানই রবীন্দ্রনাথের শোনা কণিকার রেকর্ডধৃত গান। জানা যায়, এই গানগুলি শুনে তিনি খুশি হয়েছিলেন।
শিক্ষাজীবন
১৯৪১ সালে রবীন্দ্রনাথের মৃত্যুর সময় কণিকা ছিলেন শান্তিনিকেতনে। এই সময় রবীন্দ্রনাথের নির্দেশ মতো সমুখে শান্তিপারাবার গানটি যে বৃন্দদলে গাওয়া হয়, সেই দলে ছিলেন কণিকা। প্রসঙ্গত উল্লেখ্য, এই গানটি মৃত্যুর কয়েক বছর আগে রচনা করলেও, রবীন্দ্রনাথের নির্দেশে তার মৃত্যুর পরেই প্রকাশিত ও গীত হয়। এরপর ইন্দিরা দেবী চৌধরানী, শৈলজারঞ্জন মজুমদার, শান্তিদেব ঘোষ, অমিতা সেন, রমা কর প্রমুখ খ্যাতনামা রবীন্দ্রসঙ্গীত শিক্ষকের কাছে গান শিখতে থাকেন কণিকা। শাস্ত্রীয় সংগীতে তালিম নেন হেমেন্দ্রলাল রায়, অশেষ বন্দ্যোপাধ্যায়, ভি ভি ওয়াজেলওয়ার, পি এন চিনচোর ও ধ্রুবতারা যোশির কাছে। ভজন শেখেন জ্ঞানপ্রকাশ ঘোষ ও প্রকাশকালী ঘোষালের কাছে। কৃষ্ণা চট্টোপাধ্যায়ের পিতা হরেন্দ্রনাথ চট্টোপাধ্যায়ের নিকট শেখেন অতুলপ্রসাদের গান। এছাড়াও কমল দাশগুপ্ত ও ফিরোজা বেগমের কাছে কিছুকাল নজরুলগীতিও শেখেন কণিকা।
সিরাজুল ইসলাম মৃধা
সিরাজুল ইসলাম মৃধা বাংলাদেশের ফরিদপুর জেলার রাজনীতিবিদ ও তৎকালীন ফরিদপুর-৩ আসনের সাবেক সংসদ সদস্য।
কণিকা বন্দ্যোপাধ্যায়
কর্মজীবন ও পারিবারিক জীবন
১৯৪২ সাল থেকে তিনি হিজ মাস্টার্স ভয়েসের শিল্পী। ১৯৪৩ সালে বিশ্বভারতীরসঙ্গীত ভবনে রবীন্দ্রসঙ্গীত শিক্ষিকা হিসাবে যোগদান করেন কণিকা। এই বছরেই আকাশবাণীর নিয়মিত শিল্পীরূপে তার যোগদান। পরবর্তীকালে বিশ্বভারতীর এমিরিটাস অধ্যাপকও হন তিনি। ১৯৪৪ সালে কলকাতায় গীতবিতানসঙ্গীত বিদ্যালয়ের পক্ষ থেকে নৃত্যনাট্য মায়ার খেলা মঞ্চস্থ হলে কণিকা সেই নাটকে প্রমদার চরিত্রটি করেন। এই অনুষ্ঠানেই হেমন্ত মুখোপাধ্যায়ের সূত্রে তিনি পরিচিত হন বাঁকুড়ার বীরেন্দ্রনাথ বন্দ্যোপাধ্যায়ের সঙ্গে। পরের বছর বৈশাখ মাসে বীরেন্দ্রনাথ বন্দ্যোপাধ্যায়ের সঙ্গে তিনি আবদ্ধ পরিণয়-সূত্রে। প্রসঙ্গত উল্লেখ্য, বীরেনবাবু ছিলেন বিশ্বভারতী গ্রন্থাগারের কর্মী, রবীন্দ্র-বিশারদ ও আত্মকথা বাদে কণিকা বন্দ্যোপাধ্যায় লিখিত সকল গ্রন্থের সহলেখক।
সিরাজুল ইসলাম মৃধা
প্রাথমিক জীবন
সিরাজুল ইসলাম মৃধা ফরিদপুর জেলায় জন্মগ্রহণ করেন।
কণিকা বন্দ্যোপাধ্যায়
আনন্দধারা বহিছে ভুবনে গানটির রেকর্ড
আনন্দধারা বহিছে ভুবনে কণিকা বন্দ্যোপাধ্যায়ের সর্বাধিক জনপ্রিয় রবীন্দ্রসংগীত। ১৯৫৬ সালে এই গানটি তিনি প্রথম রেকর্ড করেন। গানটি তিনি শিখেছিলেন সংগীতাচার্য রমেশ বন্দ্যোপাধ্যায়ের কাছ থেকে। রমেশবাবু গানটির মূল সুরটি জানতেন না। তাই স্বরবিতান-সম্মত মিশ্র মালকোষ রাগের বদলে তিনি কণিকাকে গানটি শেখান শুদ্ধ মালকোষ রাগে। আশ্চর্যের বিষয় এই যে এ হেন সুর বিকৃতি বিশ্বভারতীসঙ্গীত সমিতি শুধু অনুমোদনই করেনি, গানটির জনপ্রিয়তায় প্রভাবিত হয়ে কণিকা বন্দ্যোপাধ্যায় গীত সুরটির স্বরলিপি ভি বালসারাকে দিয়ে লিখিয়ে তা স্বরবিতানভুক্ত করে নেয়। আজও অন্যান্য শিল্পীরাও জনপ্রিয়তার বিপরীতে গিয়ে গানটি মূল সুরে গাইবার সাহস বড় একটা দেখান না। পরে আরও দুবার এই সুরেই গানটি রেকর্ড করেন কণিকা স্বয়ং। এই গানটি ছাড়া বাজে করুণ সুরে গানটিও কণিকা স্বরলিপি-বহির্ভূত প্রথায় গেয়েছিলেন। এই বিষয়ে বিশদ তথ্য মিলবে শ্রী সৌরভ গঙ্গোপাধ্যায় রচিত কার গান কার সুর শীর্ষক নিবন্ধে, প্রকাশিত হয়েছিল দলছুট খুদেপত্রীর জানুয়ারি ২০১১ সংখ্যায়।
সিরাজুল ইসলাম মৃধা
রাজনৈতিক জীবন
সিরাজুল ইসলাম মৃধা ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন ফরিদপুর-৩ আসন থেকে সংসদ সদস্য নির্বাচিত হন।
কণিকা বন্দ্যোপাধ্যায়
বিদেশ সফর
কণিকা বন্দ্যোপাধ্যায় একাধিকবার বিদেশ ভ্রমণ করেন। ১৯৭৪, ১৯৭৮ ও ১৯৮৪ সালে মার্কিন যুক্তরাষ্ট্র ও কানাডা; ১৯৭৬, ১৯৮০ ও ১৯৮৬ সালে ইংল্যান্ড এবং ১৯৮০ সালেই জার্মানি, ডেনমার্ক, সুইজারল্যান্ড-সহ ইউরোপের বিভিন্ন দেশ সফর করেন। কিন্তু তার আত্মকথা তিনি বিশেষভাবে উল্লেখ করেন তার যে বিদেশ-ভ্রমণের কথা সেটি বাংলাদেশ। তার কথায়, আমি বহুবার বাংলাদেশে গেছি। বাংলাদেশের মানুষের ভালবাসা আমার জীবনে অমূল্য সম্পদের মত সঞ্চিত হয়ে আছে। বাংলাদেশে কণিকা যান ১৯৭২, ১৯৭৩, ১৯৭৪, ১৯৮৬ ও ১৯৯৪ সালে। ১৯৭২ সালে বঙ্গবন্ধু শেখ মুজিবের সঙ্গে তার সাক্ষাতে একটি চিত্র আঁকা আছে তার আত্মকথায়, সেবার দেখা হল শেখ মুজিবুর রহমানের সঙ্গে। তখন উনি বাংলাদেশের হৃদয়ের মণি। দেশ স্বাধীন হয়েছে। বঙ্গভবনে ঢুকতে স্বাগত জানালেন স্বয়ং মুজিবুর রহমান। আমাকে বললেন, জানেন আপনার রেকর্ড ছিল আলমারি ভর্তি। শয়তান ইয়াহিয়ার দল সব ভেঙে তছনছ করেছে। আপনার গানের আমি খুব ভক্ত। আমাদের সঙ্গে ছিল আমার গাওয়া দুটি লং প্লেয়িং রেকর্ড। উপহার দিলাম ওঁকে। রেকর্ড দুটো মাথায় ঠেকিয়ে বললেন, আপনার কণ্ঠের গান বয়ে এনেছেন আমাকে উপহার দিতে। এর থেকে বড় আর কী হতে পারে?
আপ্তজন
অপর এক প্রবাদপ্রতিম রবীন্দ্রসঙ্গীত শিল্পী সুচিত্রা মিত্র ছিলেন তার কৈশোরের বন্ধু। দেবব্রত বিশ্বাস, দ্বিজেন মুখোপাধ্যায়, নীলিমা সেন প্রমুখ শিল্পীর সঙ্গে সুসম্পর্ক গড়ে ওঠে।সঙ্গীত জগতের পাশাপাশি সাহিত্য জগতেও তার বন্ধু ও গুণমুগ্ধ ছিলেন অনেকে। সৈয়দ মুজতবা আলী, অবধূত, নরেন্দ্রনাথ মিত্র, মহাশ্বেতা দেবী, সমরেশ বসু, নিমাই ভট্টাচার্য, শক্তি চট্টোপাধ্যায়, সুনীল গঙ্গোপাধ্যায়, বুদ্ধদেব গুহ প্রমুখের সঙ্গেও ছিল তার স্নেহ ভালবাসার সম্পর্ক। তার নিজের জেলার মানুষ রামকিঙ্কর বেইজ তাকে বিশেষ স্নেহ করতেন। তার ছাত্রছাত্রীদের মধ্যে মায়া সেন, কমলা বসু, অরবিন্দ বিশ্বাস, গোরা সর্বাধিকারী, বনানী ঘোষ, সোহিনী মুখোপাধ্যায়, ইন্দ্রাণী মুখোপাধ্যায় এবং বাংলাদেশের পাপিয়া সারোয়ার, রেজওয়ানা চৌধুরী বন্যা, সাদি মহম্মদ প্রমুখের নাম উল্লেখযোগ্য।
শেষজীবন
১৯৮৪ সালেসঙ্গীত ভবনের অধ্যক্ষের পদ থেকে অবসর নেন কণিকা। ১৯৯৩ সালে বিশিষ্ট চিত্র পরিচালক গৌতম ঘোষ ‘মোহর’ নামে তার জীবনভিত্তিক একটি তথ্যচিত্র তোলেন। এর প্রযোজক ছিল ফিল্ম মেকার্স কনসর্টিয়াম। তার শেষজীবন কাটে শান্তিনিকেতনে। অসুস্থতার কারণে শেষদিকে তাকে কলকাতায় নিয়ে আসা হয়। দীর্ঘ রোগভোগের পর কলকাতাতেই তার জীবনাবসান হয়। রবীন্দ্রসদন চত্বরে শায়িত তার মরদেহে শ্রদ্ধা নিবেদন করেন বাংলার সকল ক্ষেত্রের দিকপালগণ। পরে শান্তিনিকেতনের আশ্রমিক শ্মশানে তার শেষকৃত্য সম্পন্ন হয়।
রেকর্ডে রবীন্দ্রসংগীত
১৯৩৮ সালের সেপ্টেম্বর মাসে প্রথম (এইচ ৬৪৮) ও ১৯৩৯ সালে দ্বিতীয় (এইচ ৭৫৪) রেকর্ড বের হয় কণিকা বন্দ্যোপাধ্যায়ের। সেই সময়ে রেকর্ডে শিরোনাম থাকত না। ১৯৪২ সালে প্রকাশিত রেকর্ড থেকে ১৯৬১ সাল অবধি প্রকাশিত তার ২৬টি একক ও সহশিল্পীসহ গীত রেকর্ড এইরকমই শিরোনামহীন।
এইচ এম ভি ছাড়াও অন্যান্য সংস্থা থেকেও তার গান প্রকাশিত হয়েছে। আমেরিকা ও ইংল্যান্ডে তার সংগীতানুষ্ঠানের লাইভ রেকর্ডিং প্রকাশিত হয়েছে সি বি এস থেকে – তবু মনে রেখো ও আমার না বলা বাণী। আবার শ্রুতি থেকে তার স্মৃতিকথা ও গানের সংকলন তারই কণ্ঠে ধৃত রেকর্ডে প্রকাশিত হয়েছে – আশ্রমকন্যা। এছাড়াও ই বি আই থেকে কয়েকটি রবীন্দ্রসঙ্গীতের হিন্দি অনুবাদও গেয়ে প্রকাশ করেছেন কণিকা।
রেকর্ডে রবীন্দ্রনাটক
গান ছাড়াও বিভিন্ন রবীন্দ্র নৃত্যনাট্য ও গীতিনাট্যের রেকর্ডেও অংশ নেন কণিকা বন্দ্যোপাধ্যায়। এগুলির মধ্যে সর্বাপেক্ষা উল্লেখনীয় ১৯৬১ সালে রবীন্দ্র জন্মশতবর্ষে প্রকাশিত শ্যামা নৃত্যনাট্যে নামভূমিকায় তার গান। এই রেকর্ডটি বিশেষ প্রশংসা ও জনপ্রিয়তার অধিকারী হয়। এছাড়া মায়ার খেলা-এ প্রমদা, চিত্রাঙ্গদা-এ চিত্রাঙ্গদা (সুরূপা) ও তাসের দেশ-এ হরতনী চরিত্রেও গীতাভিনয় করেন তিনি।
চলচ্চিত্রে রবীন্দ্রসংগীত
চলচ্চিত্রের জন্য খুব বেশি গান গাননি কণিকা। তবু তথাপি (১৯৫০), নিমন্ত্রণ (১৯৭২) ও বিগলিত করুণা জাহ্নবী যমুনা (১৯৭২) ছবি তিনটিতে গান গেয়েছিলেন তিনি। শেষোক্ত ছবিতে তিনি তার বিখ্যাত আনন্দধারা বহিছে ভুবনে গানটি গেয়েছিলেন। এই তিনটি ছবির গানই রেকর্ডে প্রকাশিত হয়। এছাড়াও অরবিন্দ মুখোপাধ্যায়ের পরিচালনায় আহ্বান ছবিতে হে সখা, বারতা পেয়েছি মনে মনে গানটি গেয়েছিলেন। এ-গান অবশ্য রেকর্ডে প্রকাশ পায়নি।
অন্যান্য ধারার গান
রবীন্দ্রসঙ্গীত ছাড়াও অন্যান্য ধারার বিভিন্ন গান কণিকা রেকর্ড করেন বিভিন্ন সময়ে। তার মধ্যে রয়েছে ভজন, কীর্তন, অতুলপ্রসাদী, জ্যোতিরিন্দ্রনাথ ঠাকুরের গান, নজরুলগীতি ইত্যাদি। তার একটি তালিকা নিচে প্রদত্ত হল :
সম্মাননা
কণিকা বন্দ্যোপাধ্যায় জীবনে পেয়েছেন বহু সম্মাননা ও পুরস্কার। ১৯৭৩ সালে জাহ্নবী যমুনা বিগলিত করুণা ছবিতে আনন্দধারা বহিছে ভুবনে গানটি গেয়ে পান বি এফ জে এ পুরস্কার। ১৯৭৮ সালে পান গোল্ডেন ডিস্ক ই এম আই গ্রুপ।সঙ্গীত নাটক অকাদেমি পুরস্কার পান ১৯৭৯ সালে। ১৯৮৬ সালে হন পদ্মশ্রী। ১৯৯৬ সালে পান এশিয়ান পেন্টস শিরোমণি পুরস্কার। ১৯৯৭ সালে বিশ্বভারতীর সর্বোচ্চ সম্মান দেশিকোত্তম দ্বারা সম্মানিত করা হয় তাকে। ১৯৯৮ সালে পূর্বাঞ্চলীয় সংস্কৃতি কেন্দ্র তাকে সম্মান জানান। ১৯৯৯ সালে পান আলাউদ্দিন পুরস্কার। এছাড়া মৃত্যুর পরে কলকাতার বিখ্যাত সিটিজেন্স পার্কটিকে তার নামে উৎসর্গিত করা হয়। ভিক্টোরিয়া মেমোরিয়াল লাগোয়া এই সুরম্য বিশাল উদ্যানটির বর্তমান নাম মোহরকুঞ্জ।
রচিত গ্রন্থাবলি
রবীন্দ্রসঙ্গীত বিষয়ে স্বামী বীরেন্দ্রনাথ বন্দ্যোপাধ্যায়ের সঙ্গে একযোগে কয়েকটি গ্রন্থ রচনা করেন কণিকা বন্দ্যোপাধ্যায় – রবীন্দ্রসঙ্গীতের ভূমিকা (এম সি সরকার অ্যান্ড সন্স প্রকাশিত), রবীন্দ্রসঙ্গীতের নানা দিক (মিত্রালয় প্রকাশিত), রবীন্দ্রসঙ্গীতের কাব্য ও সুর (শঙ্খ প্রকাশনী ও বর্তমানে করুণা প্রকাশনী প্রকাশিত)। এছাড়া আত্মকথা আনন্দধারা প্রকাশ করেছেন আজকাল পত্রিকার প্রকাশন বিভাগ। ১৯৯৮ সালে সুতানুটী পটকথা থেকে সুমিতা সামন্তের সম্পাদনায় কণিকা বন্দ্যোপাধ্যায়কে নিয়ে মোহর নামে একটি সংকলন প্রকাশিত হয়।
রবীন্দ্রনাথ ঠাকুর
আমার নামের আখরে জড়ায়ে আশীর্ব্বচনখানি তোমার খাতার পাতায় দিলাম আনি
শৈলজারঞ্জন মজুমদার
সবচেয়ে নিকটের ছাত্রী ও আমার কাছে কোনও দিনও ছিল না, ও আমার মোহর, আমার মেয়ে। গুরুদেব রবীন্দ্রনাথ চেয়েছিলেন মোহর আমার কাছে গান শিখুক। ওর কণ্ঠ দেবদত্ত। রবীন্দ্রসংগীতকে যারা আনন্দের ও প্রাণের সঙ্গী হিসাবে জানে মোহর তাদেরই একজন।
জ্ঞানপ্রকাশ ঘোষ
কণিকা বন্দ্যোপাধ্যায় যখন আমার কাছে আসতেন, তখন আমারও যাতায়াত ছিল শান্তিনিকেতনে। আমি তাঁর মধ্যে সঙ্গীতের সমস্ত গুণ দেখেছি। তাঁর শেখার আগ্রহ ছিল প্রবল। পাঁচের দশকের শেষ দিকে কণিকা ভজন, গীত ও বিভিন্ন গানের নেশায় মাঝে মাঝে আমার কাছে পরামর্শ নেবার জন্য আসতেন। দুই-এক বছর তাঁকে আমি ভজন এবং গীতের সামান্য তালিমও দিয়েছি। কণিকার গানের গায়কি অন্য সব রাবীন্দ্রিক শিল্পীদের চেয়ে আলাদা। তাই সকলে আলাদা করে মনে রেখেছেন এই শিল্পীকে। রবীন্দ্রনাথের গানকে দেশ ও বিদেশের মাটিতে জনপ্রিয় করার মূলে যে ক’জন শিল্পীর কথা মনে পড়ে তাঁদের মধ্যে কণিকা বন্দ্যোপাধ্যায় উল্লেখযোগ্য নাম।
ল্যান্ডি ওয়েন
ল্যান্ডি ওয়েন (আতায়াল : ইউংগাই হায়ুং) একজন তাইওয়ানি গায়ক।
২০১০ সালে, তিনি তাইপেইয়ের পটভূতিতে ব্রেট ইস্টন এলিসের উপন্যাস লেস দ্যান জিরো অবলম্বনে একটি টিভি নাটকে অভিনয় করেছিলেন।
তালা মারান্ডি
তালা মারান্ডি ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মারান্ডি সাহেবগঞ্জ জেলার বোরিও আসন থেকে ঝাড়খণ্ড বিধানসভার সদস্য।
রাসেল ক্রো
২০০১ সালে আ বিউটিফুল মাইন্ড চলচ্চিত্রে জন ফর্ব্‌স ন্যাশ চরিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন। ক্রোর অন্যান্য উল্লেখযোগ্য চলচ্চিত্র হল মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড (২০০৩), সিনড্রেলা ম্যান (২০০৫), আমেরিকান গ্যাংস্টার (২০০৭), স্টেট অব প্লে (২০০৯), রবিনহুড (২০১০), লে মিজেরাবল (২০১২), ম্যান অব স্টিল (২০১৩) এবং নূহ (২০১৪)। ২০১৫ সালে দ্য ওয়াটার ডিভাইনার চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয় করেন।
রাসেল ক্রো একই সাথে জাতীয় রাগবি লীগ-এর সাউথ সিডনি র‌্যাবিটহস-এর একজন সহ-স্বত্তাধিকারী। নিউজিল্যান্ড ক্রিকেট দলের সাবেক ব্যাটসম্যানদ্বয় ও অধিনায়কদ্বয় মার্টিন ক্রো এবং জেফ ক্রো তার কাকাতো ভাই।
রাজকুমার সিংহ (রাজনীতিবিদ)
রাজকুমার সিংহ বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ বিহার বিধানসভা নির্বাচনে লোক জনশক্তি পার্টির সদস্য হিসাবে মাটিহানী বিধানসভা কেন্দ্র থেকে জিতেছিলেন।
গিপসল্যান্ড টাইমস
গিপসল্যান্ড টাইমস অস্ট্রেলিয়ার ভিক্টোরিয়ার সেলে ১৮৬১ সাল থেকে প্রকাশিত একটি সংবাদপত্র।  এটি এখন ফেয়ারফ্যাক্স মিডিয়ার আঞ্চলিক সংবাদপত্র গোষ্ঠীর একটি অংশ।
এর পুরো শিরোনাম দ্য গিপসল্যান্ড টাইমস অ্যান্ড মাফরা স্পেকটেটর, পূর্বের মাফরা ভিত্তিক মাফরা স্পেক্টেটর অধিগ্রহন করার পর এটি বর্তমান নাম ধারন করে।
কামরান হোসেন চৌধুরী
কামরান হোসেন চৌধুরী বাংলাদেশের ফরিদপুর জেলার রাজনীতিবিদ ও ফরিদপুর-৩ আসনের সাবেক সংসদ সদস্য।
রাজনৈতিক জীবন
সিরাজুল ইসলাম মৃধা ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ফরিদপুর-৩ আসন থেকে সংসদ সদস্য নির্বাচিত হন।
আম্বার কুও
কুও সাই-চিহ (, জন্ম ১৯ ফেব্রুয়ারি ১৯৮৬), যিনি আম্বার কুও নামেও পরিচিত, একজন তাইওয়ানি গায়ক এবং অভিনেত্রী।
অজয় মারু
অজয় মারু (২৯ অক্টোবর ১৯৫৮) ঝাড়খণ্ডের ভারতীয় জনতা পার্টির একজন ভারতীয় রাজনীতিবিদ। তিনি রাজ্যসভায় ঝাড়খণ্ডের প্রতিনিধিত্বকারী ভারতের সংসদ সদস্য ছিলেন।
দ্য লাস্ট স্ট্যান্ড
দ্য লাস্ট স্ট্যান্ড, আর্নল্ড শোয়ার্জনেগার অভিনীত ২০১৩ সালের একটি আমেরিকান অ্যাকশন চলাচ্চিত্র। ছবিটি পরিচালনা করেছেন দক্ষিণ কোরীয় পরিচালক কিম জি-উন। ২০০৩ সালে টার্মিনেটরের তৃতীয় পর্ব রাইজ অফ দ্য মেশিন এর পর এটিই আর্নল্ড শোয়ার্জনেগার এর প্রধান চরিত্রে অভিনীত চলচ্চিত্র। দ্য লাস্ট স্ট্যান্ড ছবিতে তিনি লস এঞ্জেলেসের একজন প্রাক্তন পুলিশ ও মেক্সিকোর সীমানায় অবস্থিত ছোট একটি শহরের শেরিফ। তিনি একজন মাদক পাচারকারীকে গ্রেপ্তার করেন, যে জেল থেকে পালিয়ে এসেছে।
কাহিনী
রয় ওয়েনস (আর্নল্ড শোয়ার্জনেগার) একজন সাবেক পুলিশ ও আমেরিকা মেক্সিকো সীমান্তের ছোট শহর সামারটন, আরিজোনার শেরিফ। সে সামারটনের ছোটখাটো অপরাধ নিয়ন্ত্রণ করে যেমন, একদিন মেয়র তার গাড়ি ফায়ার জোনে পার্কিক করলে তিনি তাকে সাবধান করে দেন। এক রাতে আন্তর্জাতিক মাদক চোরাকারবারি গেব্রিয়েল কর্টেজ এফবিআই এর নিয়ন্ত্রণ থেকে তার মডিফায়েড গাড়ি নিয়ে ঘণ্টায় ২০০ মাইল বেগে পালিয়ে যায়, যাওয়ার সময় সে অ্যালেন রিচার্ড নামে এক এফবিআই এজেন্টকে হোস্টেজ হিসেবে নিয়ে যায়। এজেন্ট জন বেনিস্টার আরিজোনার বালহেড শহরে পুলিশ দিয়ে রাস্তা আটকে দেয় তাকে ধরার জন্য কিন্তু গ্যাব্রিয়েলের লোকেরা পুলিশদের মেরে রাস্তা পরিষ্কার করে দেয় কার্টেজের জন্য। পথে কার্টেজ তার অসাধারন গাড়ি চালনাতে দুটি সোয়াত টিম এর গাড়ি ধংস্ব করে দেয়। আরিজোনা যাওয়ার উদ্দেশ্যে এজেন্ট বেনিস্টার বিমানে উঠার আগে কোন এজেন্ট কার্টেজের পালানোতে সাহায্য করেছে তা জানার জন্য সকল এজেন্ট এর অর্থ সংক্রান্ত ব্যাংক হিসাব তদন্ত করার নির্দেশ দেন।
সকাল ৪টার কিছু পরে ওয়েনস এর দুই ডেপুটি জেরি ও সারা স্থানীয় কৃষকের খামারে যায় এবং তাকে মৃত অবস্থায় দেখতে পায়। তারপর তদন্ত করে ওয়েনস ও তার ডেপুটিরা জানতে পারে এর সাথে কার্টেজের গানম্যান থমাস বারেল জাড়িত। এজেন্ট বেনিস্টার এর কাছ থেকে ওয়েনস খবর পায় কার্টেজ সামারটন শহর দিয়ে মেক্সিকোতে পালিয়ে যাবে তখন ওয়েনস এবং তার ডেপুটিরা মিলে স্কুল বাস,খুঁটি ইত্যাদি দিয়ে শহরে ব্যাড়িক্যাড তৈরি করে। প্রথমে তাদের নাজি কিলার নামে পরিচিত কার্টেজের গ্যানম্যানদের সাথে লড়াই হয়। তারপর কার্টেজ শহরে আসলে ওয়েনস মেয়রের গাগিাড়ি নিয়ে কার্টেজকে ধরতে কার্টেজের গাড়ির পিছনে ছুটতে থাকে। একপর্যায়ে তারা সীমান্তের খুব কাছের ভুট্টা ক্ষেতে তোদের দুজনের গাড়িই একে অপরের সাথে লাগাতে বিকল হয়ে যায়। তারপর সীমান্ত ব্রিজের উপর মারামারির এক পর্যায়ে ওয়েনস কর্টেজকে গ্রেপতার করে।
এজেন্ট বেনিস্টার এসে কার্টেজকে নিয়ে যায় এবং তাকে পালাতে সাহায্য করায় অ্যালেন রিচার্ডকে গ্রেপ্তার করে। মেয়র তার গাড়ির অবস্থা দেখে এবং আগের মতই ওয়েনস তাকে ফায়ার জোনে পার্কিক করার জন্য সতর্ক করে দেয়। তার দুই ডেপুটি টোরানসো ও মার্টিনেজ ডিনারে চলে যায়।
হোম মিডিয়া
দ্য লাস্ট স্ট্যান্ড ডিভিডিতে ও ব্লু-ওর ওত মুক্তি তারিখ নির্ধরন করা হয় ২১ মে, ২০১৩।
বক্স অফিস
ছবিটি বক্স অফিসে তেমন সাড়া ফেলতে না পারলেও নয় নাম্বার অবস্থানে ছিল। ছবিটি এর মুক্তির প্রথম সপ্তাহে মাত্র $৬.৩ মিলিয়ন ডলার আয় করে। $৬৫ মিলিয়ন ডলারের বাজেটের এ ছবিটি বক্স অফিসে $৩৭,১৮৩,২৭৩ ডলার আয় করে।
টর্ট
টর্ট এর উদ্ভব মূলত ল্যাটিন শব্দ Toram থেকে, যার অর্থ দাঁড়ায় ভুল, অর্থাৎ যে দেওয়ানি ভুল আমল যোগ্য। বাংলাদেশে টর্ট কি, তা সম্পর্কে যথাযথভাবে কোথাও, অর্থাৎ সংবিধানে বা কোন আইনে উল্লেখ করা নেই। তবে, বাংলাদেশ সহ আমদের এই ভারতীয় উপমাহাদেশের যতগুলো দেশ ব্রিটিশ সাম্রাজ্যের অন্তর্গত ছিল, সকল দেশের আইন ব্যাবস্থায় কমন ল-এর প্রভাব দেখা যায়। বাংলাদেশ-ও এর ব্যাতিক্রম নয়। টর্ট এর উৎপত্তি ইংল্যান্ডে, তাই এর সরাসরি উল্লেখ বাংলাদেশের সংবিধান বা কোন আইনে না থাকলেও, এখতিয়ারভুক্ত আদালতে এর আমলযোগ্যতা রয়েছে।
টর্ট সম্পর্কে সুনির্দিষ্ট কোন সংজ্ঞা এখনো পর্যন্ত দেওয়া সম্ভব হয়নি। এটি মুলত ধারণা এবং লিগ্যাল ম্যাক্সিমের উপর ভিত্তি করে বর্তমান রয়েছে। তবে এখন পর্যন্ত স্যালমন্ডের অভিমতটি সর্বাধিক গ্রহণযোগ্য হিসেবে বিবেচিত, যেখানে তিনি বলেছেন,
Tort is a civil wrong for which the remedy in common law action for unliquidated damages, and which is not exclusively the breach of a contrat, or, the breach of a trust, or, other merely equitable obligation.
যার অর্থ দাঁড়ায়,
টর্ট এমন এক প্রকারের প্রতিকার যা দেওয়ানি ক্ষতিসাধনের দরুন প্রদান করা হয়; যা পারতপক্ষে চুক্তিভঙ্গ, বিশ্বাসভঙ্গ বা এই জাতীয় ন্যায়সম্মত দায়ের অন্তর্গত নয়।
বাংলাদেশ সড়ক পরিবহন কর্পোরেশন
বাংলাদেশ সড়ক পরিবহন কর্পোরেশন বা বি.আর.টি.সি. (Bangladesh Road Transport Corporation : BRTC) বাংলাদেশের সড়ক পরিবহন ও যাতায়াত ব্যবস্থার উন্নয়ন এবং নিয়ন্ত্রণের দায়িত্বে নিয়োজিত রাষ্ট্রীয় মালিকানাধীন সংস্থা। এটি যোগাযোগ মন্ত্রণালয়ের অধীনস্থ সংস্থা। ১৯৬১ সালে এক সরকারি অধ্যাদেশ জারীর মাধ্যমে ৪ ফেব্রুয়ারি বিআরটিসি প্রতিষ্ঠিত হয়। ২৩ ফেব্রুয়ারি ১৯৬৮ সালে আনুষ্ঠানিকভাবে মিরপুর ইপিআরটিসি বাস ডিপোতে প্রথম দোতালা বাস সার্ভিসের উদ্বোধন করা হয়। এই সেবার উদ্বোধন করেন পূর্ব পাকিস্তানের অর্থ মন্ত্রী ড. এম এন হুদা।
ভিশন
একটি নিরাপদ ও আরামদায়ক রাষ্ট্রীয় সড়ক পরিবহন ব্যবস্থা।
সেই সময়
সেই সময় একটি বাংলা ঐতিহাসিক উপন্যাস যার উপজীব্য ঊনবিংশ শতাব্দীর ব্রিটিশ শাসনামলের বিকাশমান কলকাতা নগরীর সমাজ এবং মানুষ। বিখ্যাত ভারতীয় বাঙালি সাহিত্যিক সুনীল গঙ্গোপাধ্যায় এ উপন্যাসের রচয়িতা। ঊনবিংশ শতাব্দীতে বাঙালির নবজাগরণ উপন্যাসটির অন্যতম মূল বিষয়বস্তু। ঈশ্বর চন্দ্র বিদ্যাসাগর, মাইকেল মধুসূদন দত্ত, প্রিন্স দ্বারকানাথ ঠাকুর, দেবেন্দ্রনাথ ঠাকুর, কেশব চন্দ্র সেন, ডেভিড হেয়ার এবং জন বেথুন এর মতো প্রখ্যাত চরিত্র নিয়ে গড়ে উঠেছে এ উপন্যাসের আখ্যানভাগ।
প্রথমে দেশ পত্রিকায় ধারাবাহিকভাবে প্রকাশিত হয় উপন্যাসটি। পরবর্তীতে কলকাতার আনন্দ পাবলিশার্স ১৯৮১ সালে দুই খণ্ডে পুস্তক আকারে উপন্যাসটি প্রকাশ করে। একই প্রকাশনী থেকে উপন্যাসের অখণ্ড সংস্করণ প্রকাশিত হয় ১৯৯১ সালে।
১৯৮৩ সালে উপন্যাসটি বঙ্কিম পুরস্কার এবং ১৯৮৫ সালে আকাদেমি পুরস্কারে সম্মানিত হয়।
‘সেই সময়’ এবং সুনীলের অন্য দুটি উপন্যাস ‘পূর্ব-পশ্চিম’ ও ‘প্রথম আলো’ মিলিয়ে একটি ত্রিপর্বীয় ঐতিহাসিক কালপঞ্জী।
বিবরণ
“সেই সময়” একটি জনপ্রিয় গবেষণাধর্মী উপন্যাস। এর কালপর্ব ১৮৪০ থেকে ১৮৭০ খ্রিস্টাব্দ অবধি বিস্তৃত। উপন্যাসের কেন্দ্রীয় চরিত্র জমিদারপুত্র নবীনকুমার। তার জন্ম থেকে মৃত্যু অবধি এই উপন্যাসের পরিধি। নবীনকুমার চরিত্রটি সুনীল গঙ্গোপাধ্যায় রচনা করেছিলেন ঐতিহাসিক চরিত্র কালীপ্রসন্ন সিংহের অবলম্বনে। নবীনকুমার চরিত্রটি সম্পর্কে সুনীল গঙ্গোপাধ্যায় বলেছেন, “আমার কাহিনীর পটভূমিকা ১৮৪০ থেকে ১৮৭০ খ্রিস্টাব্দ। এবং এই কাহিনীর মূল নায়কের নাম সময়। … সময়কে রক্ত-মাংসে জীবিত করতে হলে অন্তত একটি প্রতীক চরিত্র গ্রহণ করতে হয়। নবীনকুমার সেই সময়ের প্রতীক। তার জন্মকাহিনী থেকে তার জীবনের নানা ঘটনার বৈপরীত্য, শেষ দিকে এক অচেনা যুবতীর মধ্যে মাতৃরূপ দর্শন এবং অদ্ভুত ধরনের মৃত্যু, সবই যে সেই প্রতীকের ধারাবাহিকতা, আশা করি তা আর বিশদভাবে এখানে বলবার প্রয়োজন নেই। প্রয়োজনীয় কথা শুধু এই যে, নবীনকুমারের চরিত্রে এক অকাল-মৃত অসাধারণ ঐতিহাসিক যুবকের কিছুটা আদল আছে। অন্য কোনো প্রসিদ্ধ পুরুষের নাম বা জীবনকাহিনী আমি বদল করিনি…।”
মধ্য ঊনবিংশ শতাব্দীর কলকাতা এই উপন্যাসের পটভূমিকা। সেই সময়ের সামাজিক সমস্যা, বাবু সংস্কৃতি, বাল্যবিবাহ ও বিধবাদের করুণ অবস্থাসহ আধুনিক শিক্ষাব্যবস্থা বিস্তারের ফলে কতিপয় ব্যক্তির সমাজ সংস্কারমূলক প্রবণতা— সবই উঠে এসেছে এই উপন্যাসে। চরিত্র পরিকল্পনা ও ঘটনা বিন্যাসে সাহিত্যিক তথ্য ও কালানুক্রমিক ভারসাম্য রেখেছেন। উপন্যাসের একটি চরিত্র প্রবীণ বিধুশেখরের চোখ দিয়ে লেখক সমকালীন সমাজের ভ্রষ্ট্রতার চিত্রায়ন করেছেন এই বলে, “সারা দেশেই যুবক দলের মধ্যে বিভিন্ন ধরনের অনাচার দেখা দিয়েছে। অতি অল্প বয়সেই তারা সুরাপান ধরেছে এবং ধরা মানে কী, সে যেন চূড়ান্তভাবেই আকড়ে ধরা। আগে যেমন গুরুজনের সামনে যেটুকু চক্ষুলজ্জা ছিল এখন তারও বালাই নেই। শহর ছেয়ে গেছে বারঙ্গনায়।” তৎকালীন বাংলার সমাজ ও সংস্কৃতি, রাজনীতি ও অর্থনীতি,  ধর্ম ও ব্যভিচার ইত্যাদি সকল আঙ্গিক এ উপন্যাসের অবয়বে স্থান লাভ করেছে। ঈশ্বরচন্দ্রের বিদ্যাসাগরের বিধবা বিবাহ আন্দোলন, জোড়াসাঁকোর ঠাকুর পরিবারের ব্রাহ্মধর্ম চর্চা, মঙ্গল পান্ডের ইংরেজ বিরোধী বিপ্লবী আন্দোলন, মধুসূদন ও দীনবন্ধু মিত্রের উত্তেজিত সাহিত্য চর্চা, হরিশচন্দ্র মুখোপাধ্যায় কর্তৃক হিন্দু প্যাট্রিয়ট পত্রিকা সম্পাদনা, দিগম্বর বিশ্বাস ও বিষ্ণুচরণ বিশ্বাসের নীল বিদ্রোহ, রাণী রাসমণি কর্তৃক দক্ষিণেশ্বর মন্দির স্থাপন, ম্যাক্সমুলারের ভারত চর্চা, কালীপ্রসন্ন সিংহের নাট্য চর্চা ও হুতোম প্যাঁচার নকশা প্রকাশ ইত্যাদি নানা উপাদান একটি পরিব্যাপ্ত রচনাপটে যথাযথ ধারাবাহিকতায় সমন্বিত হয়েছে। উদীয়মান আলোকিত সমাজের বিপরীতে বাবু বিলাস, অবৈধ সন্তান প্রসব, বেশ্যাগমন, মদ্য পান ইত্যকার বিষয়াদি। তাই একই সঙ্গে ‘সেই সময়’ উত্তরণ ও পতনের গল্প। এর ঐতিহাসকিতা লেখকের মুন্সীয়ানায় সাহিত্য হয়ে উঠেছে।
ভারতে তখন ব্রিটিশদের রাজত্ব। বেনিয়া ব্রিটিশদের কাহিনীও উঠে এসেছে অবধারিতভাবে। লেখকের ভাষ্যে পাঠক পড়বেন, ‘‘লুন্ঠণপর্বের গোড়ার দিকে ইংরেজ কোম্পানি কাতারে কাতারে জাহাজে এ দেশ থেকে মালপত্র বয়ে নিয়ে যেত নিজের দেশে। ফেরার সময় তার অধিকাংশ জাহাজ খালি আসতো। ও-রকম খালি জাহাজ নিয়ে গভীর সমুদ্রে পাড়ি দেওয়া বিপজ্জনক, ঝড়ের সময় সেগুলো খেলনার মতন পলকা হয়ে যায়, উল্টে যায় হঠাৎ। তাই সাহেবেরা সেই জাহাজগুলি সবচেয়ে সস্তা জিনিস, নূন দিয়ে ভর্তি করে আনতে শুরু করে। প্রথমে সেই নূন এমনি ফেলে দেওয়া হতো। কিন্তু অচিরেই বণিক জাতির চৈতন্যোদয় হলো। ফেলে দেবার দরকার কী, এই নূনও বিক্রি করা যায়। সাত সমুদ্র তের নদীর পাড় থেকে নূন আমদানী করার কোনো প্রশ্ন ওঠে না যদিও বিলিতি নূন ও ভারতীয় নূন একই রকম নোনতা, তবু এ-দেশের ডামাডোলের মধ্যে ইংরেজ নানা কৌশলে সেই নূন বিক্রি করা শুরু করলো। দিশী বাজারে নূন চালাবার জন্য সাহায্য নিল কিছু কিছু দিশী লোকের।’’
টেলিভিশন রূপায়ন
উপন্যাসটি অবলম্বনে বাংলাতে সোনেক্সের সফল ধারাবাহিক 'সেই সময়' নির্মিত হয়। হিন্দিতেও এই উপন্যাসটি প্রচারিত হয় যুগান্তর নামে।
মিগ-২৫
মিগ ২৫ (Микоян и Гуревич МиГ-25) হল ১৯৬০-এর দশকের শেষের দিকে সোভিয়েত ইউনিয়নের উদ্ভাবিত অন্যতম যুদ্ধ বিমান। রাশিয়ার তৈরি একটি জঙ্গি বিমান। মিগ ২৫ মূলত সুপারসনিক ইন্টারসেপ্টর এয়ারক্রাফট। পরে এর কিছু ভার্শনে রিকনের আ্যরেন্জমেন্ট করে এটাকে রিকোনসেনেস-বোম্বার রে কনভার্ট করা হয়েছিলো । ১৯৫৯ এর প্রস্তুতকারক সোভিয়েত ইউনিয়ন। ১৯৭০ সালে সার্ভিসে যোগ দেবার সময় এটি ছিলো অন্যতম দ্রুতগতির ফাইটার। মিগ ২৫ এর প্রোজেক্টের কাজ শুরু হয়েছিলো সালে মিগ ২১, ২৩ থেকে উন্নত মানের ফাইটার মিগ তৈরির উদ্দেশ্যে। ১৯৬১ এ সোভিয়েতরা এই প্রজেক্টের আমুল পরিবর্তন করে লক্ষ্য ঠিক করে একটি হাই অলটিটউড ইন্টারসেপ্টরের যা কিনা দ্রুত গতি সম্পন্ন, এয়ার টু এয়ার ফাইটে দক্ষ, অল ওয়েদার ফ্রি এবং যেকোন পরিস্থিতে স্ট্রাইকিং এ ক্যাপাবল এবং এই বিমান তৈরি দায়িত্ব পায় মিকোয়ান ডিজাইন ব্যুরো। আমেরিকানরা মিগ ২৫ কে ন্যাটো কমান্ড নেম দিয়েছিলো "ফক্সব্যাট"। ১৯৭৬ সালের আগ পর্যন্ত মিগ ২৫ বাকি দুনিয়ার কাছে অচেনা একটা বিমান হিসাবেই ছিলো।
স্পেফিকেশন
thumb|মিগ-২৫ ব্যবহৃত ক্যামেরা পাইলট : ১ জন (ইন্টারসেপ্টর ভার্শন)
২ জন (রিকন ভার্শন) লেংথ: ৬৪ ফিট ১০ ইন্চি উইং স্প্যান : ৪৬ ফিট শক্তির উৎস: 2 × Tumansky R-15B-300 afterburning turbojets
পারফরমেন্স
সর্বচ্চো গতি : হাই অলটিটউডে ক্রুজিং : ম্যাক ২.৮ (৩২০০ কি.মি./ঘণ্টা ) আফটার বার্নিং : ম্যাক ৩.২ (৩৫০০ কি.মি./ঘণ্টা ) রেন্জ : কমব্যাট রেন্জ : ১৭৩০ কি.মি. বা ১৭৭৫ মাইল ফেরি রেন্জ :
রডনি কিঙ
রডনি গ্লেন কিং (এপ্রিল ২, ১৯৬৫ - জুন ১৭, ২১২), আমেরিকান নির্মাণ শ্রমিক যিনি লস অ্যাঞ্জেলস পুলিশ বিভাগের পুলিশ বর্বরতার ঘটনায় বেঁচে যাওয়ার পরে একজন লেখকে পরিণত হন। ১৯৯১ সালের ৩ মার্চ-এ মাতাল অবস্থায় গাড়ি চালানোর অপরাধে দীর্ঘ সময় ধরে তাড়া করার পরে কিংকে এলএপিডি কর্মকর্তারা মারাত্মকভাবে মারধর করেছিলেন ও I-210 ধারা অনুযায়ী মাতাল ড্রাইভিংয়ের জন্য গ্রেপ্তার করেছিলেন। জর্জ হলিদা নামে এক বেসামরিক ব্যক্তি তার কাছের বারান্দা থেকে ঘটনাটি চিত্রিত করেছিলেন এবং ফুটেজটি স্থানীয় নিউজ স্টেশন কেটিএলএতে প্রেরণ করেছিলেন। ফুটেজে স্পষ্টভাবে দেখানো হয়েছিল যে নিরস্ত্র একজন বাদশাহকে গ্রেপ্তার থেকে বিরত থাকার পরে পিটিয়ে হত্যা করা হচ্ছে। ঘটনাটি বিশ্বজুড়ে নিউজ মিডিয়া দ্বারা কভার করা হয়েছিল এবং একটি জনগণের উত্সাহ সৃষ্টি করেছিল।
একটি সংবাদ সম্মেলনে, জড়িত চৌদ্দ অফিসারকে শৃঙ্খলাবদ্ধ করা হবে এবং তিনজনকে ফৌজদারি অভিযোগের মুখোমুখি করা হবে বলে ঘোষণা করে লস অ্যাঞ্জেলসের পুলিশ প্রধান ড্যারিল গেটস বলেছেন: "আমরা বিশ্বাস করি যে অফিসাররা তাকে হেফাজতে নেওয়ার জন্য অতিরিক্ত বল প্রয়োগ করেছিল। আমাদের পর্যালোচনাতে আমরা দেখতে পেলাম যে কর্মকর্তারা তাকে তেপ্পান্ন থেকে ছাপ্পান্নবার লাঠি দিয়ে আঘাত করেছিলেন। " ২৫ বছর বয়সী কিঙ-এর বিরুদ্ধে কোনও অভিযোগ দায়ের করা হয়নি। তার মুক্তির সময় তিনি তার হুইলচেয়ার থেকে সাংবাদিকদের সাথে কথা বলেছিলেন এবং তার আঘাতের বিষয়টি স্পষ্টতই প্রকাশিত হয়েছিল; কাস্টে ভাঙা ডান পা, তার মুখের কাটাছেড়া ও ফোলা অবস্থা, তার শরীরে ক্ষতচিহ্ন এবং তার বুকের জ্বলন্ত জায়গা যেখানে তাকে ৫০,০০০ ভোল্টের স্টান বন্দুকের সাহায্যে ঝাঁকি দেওয়া হয়েছিল। তিনি বর্ণনা করেছিলেন যে কীভাবে তিনি নতজানু হয়েছিলেন, হাত ছড়িয়েছিলেন এবং ধীরে ধীরে চলার চেষ্টা করেছিলেন যাতে কোনও 'বোকা পদক্ষেপ' না ঘটে, একটি বিলি ক্লাবের মুখের সামনে আঘাত এবং হতবাক হয়ে যায়। তিনি বলেছিলেন যে তারা তাঁর উপর নেমে পড়ার কারণে তিনি তার জীবনের জন্য ভয় পেয়েছিলেন।